洪景卢以郡酿饮客于野处园赋诗见寄次韵
老境厌吏事，归心绕丘园。日月忽有夏，炎蒸变春温。芝堂孰新酿，谁共论文尊。缅怀蓬山旧，情好素所敦。殷勤十从事，往扫东坡轩。深杯滑琉璃，不比田家盆。醉吟到高处，舞月成清欢。我独坐空斋，静对忘忧萱。萱多忧未忘，香清思犹昏。怀君不成寐，两处一声猿。
主题：怀人
情感：愁绪、想家